
R E F E R A T   D E   A P R O B A R  E
privind repartizarea locuinţei  nr. 80, etaj III din Blocul 105 G, situat în 
 municipiul Brad,  strada Adrian Păunescu, nr. 2,  judeţul Hunedoara 


[bookmark: _Hlk148615557]	Locuința nr. 80, etaj III din Blocul 105 G, situat în municipiul Brad, strada Adrian Păunescu, nr. 2,  judeţul Hunedoara  a fost deținută cu chirie de către Criștiu Adriana – Ioana – căsătorită Băd.
	Prin cererea înregistrată la Primăria Municipiului Brad sub nr. 28358 din 16.04.2024, doamna Băd Adriana Ioana a solicitat predarea locuinței nr.80 din blocul 105 G, strada Adrian Păunescu, nr.2, Municipiul Brad, Județul Hunedoara, anexând solicitării acte doveditoare a achitării la zi a utilităților și chiriei.
	S-a întocmit procesul verbal de predare primire nr. 28357 din 16.04.2024.
Astfel, locuința a devenit vacantă și poate fi repartizată.
	Această locuința este compusă dintr-o cameră, un hol și o baie, având o suprafață totală de 11,00 mp.
	În contextul celor de mai sus am inițiat prezentul proiect de hotărâre prin care am propus repartizarea locuinţei nr. 80, etaj III din Blocul 105 G, situat în municipiul Brad, strada Adrian Păunescu, nr. 2, judeţul Hunedoara și îl supun spre dezbatere și aprobare plenului Consiliului Local al Municipiului Brad în forma prezentată.
Întrucât în evidențele Serviciului Administrarea Domeniului Public și Privat din cadrul aparatului de specialitate al Primarului Municipiului Brad există mai multe cereri depuse pentru repartizarea unei locuinţe, las la latitudinea Comisiei sociale din cadrul Consiliului Local al Municipiului Brad  să facă propuneri în acest sens.
	În susţinerea propunerii mele invoc prevederile Capitolului V Secţiunea 1 şi Secţiunea a 2-a din Noul Cod Civil, republicat cu modificările și completările ulterioare şi ale art. 1 din H. G. nr. 310/2007 pentru actualizarea tarifului lunar al chiriei (lei/mp) practicat pentru spaţiile cu destinaţia de locuinţe aparţinând domeniului public sau privat al statului ori al unităţilor administrativ – teritoriale ale acestuia, precum şi pentru locuinţele de serviciu, locuinţele de intervenţie şi căminele pentru salariaţi ale societăţilor comerciale, companiilor naţionale, societăţilor naţionale şi regiilor autonome.

